om den holdning, der skal indtages på Den Europæiske Unions vegne i Den Blandede Komité, der er nedsat ved aftalen mellem Det Europæiske Fællesskab på den ene side og Danmarks regering og Færøernes landsstyre på den anden side, for så vidt angår vedtagelsen af forretningsorden for Den Blandede Komité EF-Færøerne.

BEGRUNDELSE

1.Forslagets genstand

Dette forslag vedrører Rådets afgørelse om fastlæggelse af den holdning, der skal indtages på Unionens vegne i Den Blandede Komité, der er nedsat ved aftalen mellem Det Europæiske Fællesskab på den ene side og Danmarks regering og Færøernes landsstyre på den anden side ("aftalen"). Det vedrører navnlig aftalens artikel 31, stk. 3, hvoraf det fremgår, at Den Blandede Komité selv fastsætter sin forretningsorden.

2.Baggrund for forslaget

2.1.Aftalen mellem Det Europæiske Fællesskab på den ene side og Danmarks regering og Færøernes landsstyre på den anden side

Aftalen tager sigte på:

gennem en udbygning af den gensidige samhandel at fremme en harmonisk udvikling af de økonomiske forbindelser mellem Den Europæiske Union ("EU") og Færøerne og således befordre erhvervsaktiviteten, forbedre leve- og beskæftigelsesvilkårene og fremme øget produktivitet og finansiel stabilitet i EU og på Færøerne

at sikre rimelige konkurrencevilkår for samhandelen mellem de kontraherende parter

ved afskaffelse af hindringerne for samhandelen således at bidrage til harmonisk udvikling og udvidelse af verdenshandelen.

Aftalen trådte i kraft den 1. januar 1997.

2.2.Det fælles udvalg

Den Blandede Komité EF-Færøerne ("Den Blandede Komité), der er fastsat i aftalens artikel 31, stk. 1, har ansvar for administrationen af aftalen, for at den gennemføres på rette vis og for at fremsætte anbefalinger og træffe afgørelser om handelsforbindelser mellem EU og Færøerne. I henhold til aftalens artikel 31, stk. 3, har Den Blandede Komité også ansvar for at vedtage sin egen forretningsorden.

2.3.Den retsakt, der skal vedtages af Den Blandede Komité

På nuværende tidspunkt arbejder Den Blandede Komité under en forældet forretningsorden, der ligger forud for aftalens ikrafttræden. Den Blandede Komité skal derfor vedtage en afgørelse ved skriftlig procedure om vedtagelse af en forretningsorden ("den påtænkte retsakt") i tredje kvartal af 2022.

Formålet med den påtænkte retsakt er at fastsætte en forretningsorden for at sikre, at aftalen gennemgøres og administreres korrekt samt at overholde forpligtelsen i aftalens artikel 31, stk. 3.

3.Den holdning, der skal indtages på Unionens vegne

Ved den foreslåede rådsafgørelse fastlægges den holdning, der skal indtages på Unionens vegne i Den Blandede Komité med hensyn til vedtagelsen af Den Blandede Komités forretningsorden.

Denne holdning baseres på Den Blandede Komités udkast til afgørelse, der er knyttet til den foreslåede rådsafgørelse. Udkastet til Den Blandede Komités forretningsorden findes i stedet i bilaget til Den Blandede Komités forslag til afgørelse. Udkastet til forretningsorden indeholder Den Blandede Komités rolle og navn, dens sammensætning og formand, sekretariat, afholdelse af møder, sammensætning af delegationer, dagsorden for møder, indbydelse af eksperter, referater, afgørelser og henstillinger, gennemsigtighed, sprog, omkostninger, arbejdsgrupper og ændringer af forretningsorden.

4.Retsgrundlag